Aknīste piirkond
Aknīste piirkond (läti Aknīstes novads) oli 1. järgu haldusüksus Lätis. Piirkonna keskus oli Aknīste linn. Arvestuslikel andmetel oli 1. jaanuaril 2011 Aknīste piirkonna elanikest lätlasi 80,33%, venelasi 10,27%, leedulasi 5,09%, valgevenelasi 1,54% ja muust rahvusest inimesi 2,76%. Piirkond moodustati 2009. aastal Aknīste linnast ning Asare ja Gārsene vallast. 2021. aastal liideti Aknīste piirkond Jēkabpilsi piirkonnaga.